als_Latn dik_Latn sag_Latn
Policia po vazhdon të sillet e ndërsyer ndaj aktivistëve të VETËVENDOSJE!-s. Kështu mendon Lëvizja Vetëvendosje, e cila në një komunikatë dërguar medieve ka bërë të ditur se ata sot e kanë bastisur shtëpinë e aktivistit Çlirim Gërbeshi.
“Aktivistët e Lëvizjes VETËVENDOSJE! janë bërë caku i policisë përderisa kriminelët vazhdojnë t’i shtojmë krimet. Derisa policia nuk guxon, as nuk provon ta kontrollojë ekzekutuesin e “Prontos” Adem Grabovcin, katër policë e kanë shqelmuar derën e shtëpisë ku jeton Çlirimi. Aty ndodhej vetëm një grua me një fëmijë. Asnjëri prej tyre nuk ka bërë asnjë krim, sikur as Çlirimi. Aktivistët e Lëvizjes po ndiqen vetëm pse janë pjesë e Lëvizjes VETËVENDOSJE! Shteti, përmes policisë nuk mund të kthehet kundër opozitës, as kundër qytetarëve”, thuhet në komunikatë.
“Por një shtet autoritar siç është Kosova duhet të ndalet në këtë tatëpjetë që ka marrë. Të gjitha këto përndjekje nuk e kanë ndalur asnjëherë përpjekjen e VETËVENDOSJE!. Këto po bëhen arsye shtesë që të vazhdojmë angazhimin tonë për çlirimin e drejtësisë e cila sot është e kapur nga një shtet mafioz si ky i yni”, përfundon komunikata e VV-së.
als_Latn als_Latn als_Latn